Coba jelasin Sejarah dari Sekolah Menengah Kebangsaan Tiram Jaya dalam bahasa melayu dong

Mula beroperasi sebagai sebuah institusi pendidikan pada 3 Januari 1984, pada awalnya sekolah ini dinamakan Sekolah Menengah Tiram Burok. Nama sekolah ini kemudiannya telah ditukar kepada Sekolah Menengah Tiram Jaya bersempena perasmian Sekolah oleh Menteri pendiidkan ketika itu YB En. Anwar Ibrahim. Perisriwa bersejarah ini telah berlangsung pada 9 Jun 1990 selaras dengan pertukaran nama Kg. Tiram Burok kepada Kg. Sri Tiram Jaya.

Mematuhi arahan Surat Pekeliling Ikhtisas Bil. 1/1997 (Dasar dan Peraturan Mengenai Nama Sekolah) bertarikh 2 Januari 1997, nama Sekolah Menengah Tiram Jaya kemudiannya dinobatkan sebagai Sekolah Menengah Kebangsaan Tiram Jaya (SMK Tiram Jaya)

Sekolah ini adalah salah satu daripada sekolah yang dibina dibawah Projek Bank Dunia di dalam Rancangan Malaysia ketiga di daerah Kuala Selangor. Sekolah ini dinamakan Sekolah Menengah Tiram Burok. Ia terletak di kawasan kebun kelapa sawit Kira-kira 0.4 km dari jalan besar di antara Tanjong Karang dengan Batang Berjuntai. Tapak kawasan sekolah ini asalnya adalah kebun kelapa sawit seluas 8 hektar iaitu sehektar untuk bangunan ,`hardstand’ dan jalan; dua hektar untuk padang dan kawasan permainan ;lima hektar kawasan lapang ,kebun dan lain-lain. Kerja-kerja awal bagi pembinaan seperti menebang pokok ,membersihkan dan menambak dimulakan pada awal tahun 1981. Penanaman cerucuk dan pembinaan tapak bangunan dilakukan pada penghujung tahun 1981.Pembinaan keseluruhannya telah siap dalam bulan oktober 1983.Kos perbelanjaan semasa dibina ialah RM 1,954,500.00 yang mengandungi:

a .12 buah bilik darjah

b. 1 buah pejabat pentadbiran

c. 1 buah pejabat pengetua

d. 1 buah bilik guru

e. 1 buah bilik serbaguna

f. 3 buah makmal sains

g .1 buah bilik seni lukis

h. 1 buah bilik masak (ERT)

i. 1 buah bilik jahitan

j. 1 buah bengkel seni perusahaan k. 1 buah bilik perpustakaan

l. 1 buah bilik sembahyang